ຜູ້ຊາຍອາຍຸ 112 ປີ ທີ່ລອດຊີວິດ ຈາກສົງຄາມໂລກ ​ຖືກ​ຮັບ​ຮູ້​ວ່າ ​​ມີ​ອາຍຸ​ຍືນ​ທີ່​ສຸດ​​ ໃນ​ໂລກ.
ພໍ່​ຕູ້ Israel Kristal ທີ່​ລອດ​ຊີວິດ​ມາ​ໄດ້ ຈາກ​ສົງຄາ​ມ​ໂລກ ​ແລະຄວາມ​ທຸກທໍລະມານ ​ໄດ້​ຖືກ​ຮັບ​ຮູ້​ວ່າ​ ເປັນ​ຜູ້​ຊາຍ ​ທີ່​ມີ​ອາຍຸ​ຍືນ​ທີ່​ສຸດ​​ໃນ​ໂລກ.
ປະຊາຊົນອິສຣາແອລຄົນໜຶ່ງ ທີ່ລອດຊີວິດມາໄດ້ຈາກສົງຄາມ ໂລກ ແລະການກໍ່ຄວາມຮຸນແຮງທີ່ໂຫດຮ້າຍສຸດຕໍ່ມະນຸດຊາດ ແລະຄວາມທຸກທໍລະມານ ໄດ້ຖືກຮັບຮູ້ວ່າເປັນຜູ້ຊາຍ ທີ່ມີອາຍຸ ຍືນທີ່ສຸດໃນໂລກ ໃນວັນສຸກວານນີ້ ໂດຍປື້ມສະຖິຕິໂລກ ຫລື ພໍ່ຕູ້ Israel Kristal ອາຍຸ 112 ປີ ກ່າວວ່າ ລາວບໍ່ມີຄວາມລັບ ໃດໆກ່ຽວກັບ ການມີຊີວິດຢູ່ຍືນນານ “ຂ້ອຍເຊື່ອວ່າ ທຸກສິ່ງທຸກ ຢ່າງ ໄດ້ຖືກກຳນົດມາແລ້ວ ຈາກເບື້ອງບົນ ແລະພວກເຮົາຈະບໍ່ ຮູ້ວ່າ ເປັນດ້ວຍເຫດຜົນໃດ ” ພໍ່ຕູ້ Kristal ເກີດທີ່ປະເທດ Poland ໃນປີ 1903 ແລະໄດ້ເຮັດວຽກກ່ຽວກັບ ທຸລະກິດ ຂາຍເຂົ້າໜົມຂອງຄອບຄົວກ່ອນທີ່ພວກນາຊີຂອງ Hitler ໄດ້ເຂົ້າຍຶດເອົາ Poland ພໍ່ຕູ້ Kristal ແລະຄອບຄົວຂອງລາວ ໄດ້ຖືກບັງຄັບໃຫ້ໄປຢູ່ຄຸ້ມທຸກຍາກທີ່ມີຊື່ ສຽງບໍ່ດີ ໃນນະຄອນ Warsaw ບ່ອນທີ່ຫລາຍພັນຄົນທີ່ເປັນຊາວຢີວ ໄດ້ຖືກກັກຂັງ ກ່ອນເກືອບ ທັງໝົດໄດ້ຖືກສົ່ງໄປສູນມໍລະນະຂອງພວກນາຊີເຢຍຣະມັນ ພໍ່ຕູ້ Kristal ໄດ້ຖືກນຳຂັງໄວ້ຢູ່ຄຸກ Auschwitz ແລະມີນໍ້າໜັກພຽງ 37 ກິໂລ ເວລາລາວ ຖືກປ່ອຍ ພັນລະຍາແລະພວກລູກຂອງລາວໄດ້ຖືກຂ້າຕາຍໝົດ ພໍ່ຕູ້ Kristal ໄດ້ຍ້າຍໄປຢູ່ອິສຣາແອລ ແຕ່ງງານໃໝ່ ແລະໄດ້ເລີ້ມທຸລະກິດເຮັດເຂົ້າໜົມ ຂາຍຢ່າງເປັນຜົນສຳເລັດ ລູກສາວຂອງພໍ່ຕູ້ Kristal ກ່າວວ່າ ພໍ່ຂອງນາງເຫັນວ່າ ມັນ ເປັນກຽດທີ່ໄດ້ມີອາຍຸຍືນຍາວເຖິງຂະໜາດນີ້ ປື້ມສະຖິຕິ Guiness ກ່າວວ່າ ຜູ້ຍິງທີ່ມີອາຍຸຍືນທີ່ສຸດໃນໂລກ ແລະເປັນບຸກ ຄົນທີ່ມີອາ ຍຸຍືນທີ່ສຸດ 116 ປີ ແມ່ນແມ່ຕູ້ Susannah Mushatt Jones ຊຶ່ງເປັນຄົນອາເມຣິກັນ